יובל לוין

יובל לוין (נולד ב־21 בספטמבר 2003) הוא שחקן כדורסל ישראלי המשחק באליצור שומרון בליגה הלאומית בכדורסל ובנבחרת העתודה בעמדות הסמול פורוורד והפאוור פורוורד. גובהו 2.03 מטר.

קריירת משחק
לוין גדל בחיפה ובגיל 6 הצטרף לבית הספר לכדורסל של בית"ר אחוזה שם שיחק עד כיתה ח. בכיתה ט עבר לקבוצת הנערים ב לאומית של מכבי חיפה ולאחר שנה עבר לאקדמיה של מכבי תל אביב שם שיחק במשך 3 שנים.

בעונת 2021/2022 הצטרף לוין להפועל גליל עליון מליגת העל. במהלך העונה לא הרבה לקבל דק' בליגה, שותף ב-11 משחקים והעמיד ממוצע של 0.9 נק' ב-2.4 דק'. בליגה הבלקנית שותף ב-10 משחקים והעמיד 6.1 נק', 3.9 ריבאונדים ו-1.8 חטיפות ב-14.6 דק'.

לקראת עונת 2022/2023 חתם באליצור שומרון מהליגה הלאומית.

נבחרת העתודה
בקיץ 2022 זומן לוין לסגל נבחרת העתודה לאליפות אירופה במונטנגרו. באליפות שתף ב-2 משחקים בהם שיחק 6.8 דק' אך לא קלע.

בקיץ 2023 מהווה לוין שחקן משמעותי בנבחרת המשחקת באליפות אירופה ביוון.

חיים אישיים
לוין הוא בנה של כדורסלנית העבר רינת זלץ לוין.

כדורסלנים ישראלים
חיפה: כדורסלנים
כדורסלני אליצור שומרון
כדורסלני הפועל גליל עליון
ישראלים שנולדו ב-2003